# **DĖL PANEVĖŽIO RAJONO ŠVIETIMO CENTRO TEIKIAMŲ ATLYGINTINŲ PASLAUGŲ KAINŲ PATVIRTINIMO**

2020 m. liepos 2 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 2 dalies
37 punktu, 18 straipsnio 1 dalimi ir atsižvelgdama į Panevėžio rajono švietimo centro
2020-06-12 raštą Nr. SD-52 „Dėl sprendimo pakeitimo“, Savivaldybės taryba n u s p r e n d ž i a:

1. Patvirtinti Panevėžio rajono švietimo centro teikiamų atlygintinų paslaugų kainas:

|  |  |  |  |
| --- | --- | --- | --- |
| Eil. Nr. | Paslaugos pavadinimas | Laikas / kiekis | Kaina |
| 1. | Kvalifikacijos tobulinimo pažymėjimo ir pažymėjimo dublikato išdavimas | 1 vnt. | 1,00 Eur |
| 2. | Konferencijos dalyvio mokestis | 1 akad. val. | 1,20 Eur |
| 3. | Kopijavimo paslaugos: |  |  |
| 3.1. | A4 formato lapo vienos pusės nespalvotas teksto kopijavimas | 1 lapas | 0,10 Eur |
| 3.2. | A4 formato lapo dvipusis nespalvotas teksto kopijavimas | 1 lapas | 0,15 Eur |
| 4. | A4 formato laminavimas | 1 lapas | 1,00 Eur |
| 5. | Dokumento, leidinio ir / ar spaudinio įrišimas | 1 vnt. | 2,50 Eur |
| 6. | Įrangos nuoma: |  |  |
| 6.1. | Multimedijos projektorius | 1 valanda / 1 para | 2,00 Eur / 16,00 Eur |
| 6.2. | Nešiojamas kompiuteris | 1 valanda / 1 para | 2,00 Eur / 16,00 Eur |
| 6.3 | Planšetinis kompiuteris | 1 valanda / 1 para | 1,50 Eur 12,00 Eur |
| 6.3. | Konferencijų stovas | 1 valanda / 1 para | 1,00 Eur / 8,00 Eur |
| 7. | Įvairių fondų finansuojamų programų organizavimas (už pažymėjimą ir renginio išlaidoms padengti) | 1 akad. val. | 2,00 Eur |
| Lektorių paslaugos perkamos vadovaujantis Lietuvos Respublikos viešųjų pirkimų įstatymu. |

2. Pripažinti netekusiu galios Panevėžio rajono savivaldybės tarybos 2014 m. lapkričio 20 d. sprendimą Nr. T-215 „Dėl Panevėžio rajono švietimo centro teikiamų paslaugų kainų patvirtinimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Alma Namavičienė

2020-06-15

**PANEVĖŽIO RAJONO SAVLVALDYBĖS ADMINISTRACIJOS**

**ŠVIETIMO, KULTŪROS IR SPORTO SKYRIUS**

Panevėžio rajono savivaldybės tarybai

1. **AIŠKINAMASIS RAŠTAS DĖL SPRENDIMO** „**DĖL PANEVĖŽIO RAJONO ŠVIETIMO CENTRO TEIKIAMŲ ATLYGINTINŲ PASLAUGŲ KAINŲ PATVIRTINIMO“ PROJEKTO**

2020 m. birželio 15 d.

 **Projekto rengimą paskatinusios priežastys:**

 Švietimo centro teikiamų paslaugų kainos buvo patvirtintos Savivaldybės tarybos 2014 m. lapkričio 20 d. sprendimu Nr. T-215 „Dėl Panevėžio rajono švietimo centro teikiamų paslaugų patvirtinimo“ atsižvelgiant į Lietuvos Respublikos nacionalinės valiutos pasikeitimą ir vadovaujantis Lietuvos Respublikos euro įvedimo Lietuvos Respublikoje įstatyme nustatytomis valiutų perskaičiavimo taisyklėmis.

 Nuo 2014 m. pasikeitė rinkos kainos, o vadovaujantis ŠMSM 2019 m. lapkričio 25 d. įsakymu Nr. V-1367 patvirtintais Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų, mokytojų, pagalbos mokiniui specialistų kvalifikacijos tobulinimo nuostatais, kvalifikacijos tobulinimo programa negali būti trumpesnė nei 40 valandų (buvo 6 val.), ji gali būti sudaryta iš vieno ar kelių modulių, įgyvendinama įvairiomis formomis. Todėl reikia keisti ir teikiamų atlygintinų paslaugų kainas.

 Panevėžio rajono švietimo centro 2020-06-12 raštas Nr. SD-52 „Dėl sprendimo pakeitimo“.

 **Projekto esmė ir parengto projekto tikslai:**

 Bus patvirtintos naujos teikiamų atlygintinų paslaugų kainos, kurios atitiks rinkos kainas bei sudarys sąlygas organizuoti ir įgyvendinti kokybiškesnes kvalifikacijos tobulinimo programas.

**Sprendimo priėmimo būtinybė ir laukiami pozityvūs rezultatai:**

Priėmus Savivaldybės tarybos sprendimą, bus patvirtintos Švietimo centro teikiamų atlygintinų paslaugų kainos.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Nėra.

**Galiojantys teisės aktai, kuriuos reikės pakeisti priėmus teikiamą projektą.**

Nėra.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

 Nėra.

 Sprendimo projektui nereikalingas antikorupcinis vertinimas.

Vyr. specialistė Alma Namavičienė